    Nígbà tí ó rí ọkùnrin yìí, ó rẹ́rìn-ín músẹ́, eyín ẹnu rẹ sì funfun tó bẹ́ẹ̀ tí ó fẹ́rẹ̀ lè sọ ọmọkùunrin di wèrè, nígbà tí ó sì wo ọkùnrin náà lójú ó ṣe bí obìnrin àfẹ́sọ́nà ti n tíjú ọkọ rẹ̀ tuntun. O dáhùn ó ni, ‘Èmi ni ọmọ aládé ìsàlẹ̀ ilẹ̀, ìkáwọ́ bàbá mi ni gbogbo wúrà, fàdákà, díámọ́ǹdì àti gbogbo òkúta olówó iyebíye inú ilẹ̀ ń bẹ. Ní ọdún kẹẹdọ́gbọ̀n tí wọ́n ti ṣe ìsẹ̀dálẹ̀ mi, ẹ̀ẹ́dẹ́gbẹ̀ta iwin ni wọ́n wí pé àwọn ń fẹ́ fẹ́ mi, ṣùgbọ́n mo kọ̀ fún wọn; ní ọdún kẹrìndínlọ́gbọ̀n, ẹ̀ẹ́dẹ́gbẹ̀rin ni wọn tún n fẹ́ fẹ́ mi, ṣùgbọ́n mo tún kọ̀ fún wọn. Nítorí bí ó tilẹ̀ jẹ́ pé ọmọ aládé àwọn ẹbọra ni mi, síbẹ̀, ọkàn wọn kò fà mí, n kò ní ìfẹ́ wọn. Ṣùgbọ́n, ìwọ, ọmọ ènìyàn, ni ó wà lẹ́mìí mi. Ó pẹ́ tí mo ti mọ̀ ọ̀ láì jẹ́ pé ìwọ mọ̀ mí, ó pẹ́ tí mo ti ri ọ láì jẹ́ pé ìwọ mọ̀ pé mo rí ọ. Ìwo àgbáǹréré rẹ kò ṣẹ́yìn mi, ẹní àràmàńdà ẹ̀gbọ́n rẹ, mo mọ̀ nípa rẹ̀, èso igi ìmúláradá àbúrò rẹ kò jẹ́ ìpamọ́ fún mi, ìyà ìfẹ́ tí ìwọ jẹ́, kò ṣókùnkùn lójú mi, ṣùgbọ́n ìwọ ni iye lórí ju ohun tí ìwọ ń lépa, ìwọ sàn ju ẹni tí ìbá fẹ́ Ẹwàdapọ̀ lọ.
    Nigba ti o ri okunrin yii, o rerin-in muse, eyin enu re si funfun to bee ti o fere le so omokuunrin di were, nigba ti o si wo okunrin naa loju o se bi obinrin afesona ti n tiju oko re tuntun. O dahun o ni, ‘Emi ni omo alade isale ile, ikawo baba mi ni gbogbo wura, fadaka, diamondi ati gbogbo okuta olowo iyebiye inu ile n be. Ni odun keedogbon ti won ti se isedale mi, eedegbeta iwin ni won wi pe awon n fe fe mi, sugbon mo ko fun won; ni odun kerindinlogbon, eedegberin ni won tun n fe fe mi, sugbon mo tun ko fun won. Nitori bi o tile je pe omo alade awon ebora ni mi, sibe, okan won ko fa mi, n ko ni ife won. Sugbon, iwo, omo eniyan, ni o wa lemii mi. O pe ti mo ti mo o lai je pe iwo mo mi, o pe ti mo ti ri o lai je pe iwo mo pe mo ri o. Iwo agbanrere re ko seyin mi, eni aramanda egbon re, mo mo nipa re, eso igi imularada aburo re ko je ipamo fun mi, iya ife ti iwo je, ko sokunkun loju mi, sugbon iwo ni iye lori ju ohun ti iwo n lepa, iwo san ju eni ti iba fe Ewadapo lo.